title: Tejamlilik - Microsoft Word 03 Kishlok xujaligida buxalteriya xisobi va solikka tortish \
text: 219
  Moliyaviy hisobotni e’lon qilish axborotdan foydalanuvchilar uchun ma’lumot olish imkoni
  bo‘lgan ommaviy axborot vositalarida yoki tegishli nashrlarda, hamda qiziquvchilarga taqdim etish
  uchun korxona ro‘yxatdan o‘tkazilgan joydagi davlat statistika organlariga taqdim etish orqali amalga
  oshiriladi.
  Yillik buxgalteriya (moliyaviy) hisoboti hisobot yilidan keyingi yilning 1 mayidan
  kechikmasdan e’lon qilinishi lozim. Yillik moliyaviy hisobot e’lon qilinishidan
  oldin auditorlik
  tekshiruvidan o‘tkazilib, ijobiy auditorlik xulosasi olingan va xo‘jalik yurituvchi subektning
  boshqaruv organi (aksiyadorlarning
  umumiy majlisi, ta'sischilar majlisi va h.k.) tomonidan
  tasdiqlangan bo‘lishi lozim. Yillik moliyaviy hisobot shakllaridan
  buxgalteriya balansi (1-shakl) va
  moliyaviy natijalar to‘g‘risidagi hisobot (2-shakl) e’lon qilinishi lozim.
  Bunday tajriba xalqaro
  amaliyotdan kelib chiqqan bo‘lib, tashqi axborotdan foydalanuvchilarga mazkur korxonaga kapital
  quyish va boshqa masalalar bo‘yicha asosli qarorlar qabul qilishga imkon beradi. Buxgalteriya balansi
  qisqartirilgan shaklda e’lon qilinishi mumkin va uning mazmuni korxona tomonidan O‘zbekiston
  Respublikasi Moliya Vazirligining qoidalarida ko‘zda tutilgan talablar doirasida bo‘lishi lozim. Yillik
  moliyaviy hisobot bilan birga auditorlik xulosasi ham e’lon qilinishi mumkin. Uning mazmuni
  mustaqil auditorlik tashkiloti tomonidan moliyaviy hisobotning ishonchliligi to‘g‘risidagi fikr (baho)
  dan iborat.
  Ichki buxgalteriya hisobotlari korxonaning tijorat sirlari oshkor qilinmasligi uchun e’lon
  qilinmaydi. Tijorat siri hisoblangan ma’lumotlarni noqonuniy olish va oshkor etish qonunchilikka
  muvofiq javobgarlikka tortiladi.